Diari Oficial de la Generalitat Valenciana


Sumari del DOGV 9704, del 16-10-2023 (2023/10582)

RESOLUCIÓ d'11 d'octubre de 2023, de la Conselleria d'Educació, Universitats i Ocupació, per la qual es compensa, a les persones beneficiàries de les universitats de la Comunitat Valenciana, la part no finançada amb càrrec als pressupostos generals de l'Estat de les beques de matrícula de la convocatòria aprovada per Resolució de 10 de març de 2022, de la Secretaria d'Estat d'Educació, per la qual es convoquen beques de caràcter general per al curs acadèmic 2022-2023, per a estudiants que cursen estudis postobligatoris.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10249


Data del document
:   11-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ d'11 d'octubre de 2023, de la Conselleria d'Educació, Universitats i Ocupació, per la qual es compensa, a les persones beneficiàries de les universitats de la Comunitat Valenciana, la part no finançada amb càrrec als pressupostos generals de l'Estat de les beques de matrícula de la convocatòria aprovada per Resolució de 10 de març de 2022, de la Secretaria d'Estat d'Educació, per la qual es convoquen beques de caràcter general per al curs acadèmic 2022-2023, per a estudiants que cursen estudis postobligatoris. [2023/10708]  
  
Per Ordre 20/2016, de 10 de juny, de la Conselleria d'Educació, Investigació, Cultura i Esport, es van aprovar les bases reguladores per a la tramitació de les beques per les quals es compensa, a les universitats públiques de la Comunitat Valenciana, la part no finançada amb càrrec als pressupostos generals de l'Estat de les beques de matrícula del sistema general de beques i ajudes a l'estudi, concedides pel Ministeri d'Educació, Cultura i Esport (DOGV 7805, 14.06.2016).  
De conformitat amb la doctrina constitucional aplicable a l'àmbit educatiu universitari, aquesta convocatòria preveu la totalitat de les universitats integrants del Sistema Universitari Valencià.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Apartat primer. Objecte  
Convocar per al curs 2022-2023 les beques per a la compensació a les persones beneficiàries de les universitats que integren el Sistema Universitari Valencià, a les quals fa referència l'article 2 de la Llei 4/2007, de 9 de febrer, de coordinació del Sistema Universitari Valencià, en la part no finançada amb càrrec als pressupostos generals de l'Estat, de l'import del component de matrícula de l'alumnat, dels seus centres propis o dels centres adscrits a aquestes, beneficiari de les beques del sistema general de beques i ajudes a l'estudi concedides pel Ministeri d'Educació i Formació Professional en el curs 2022-2023.  
  
  
Apartat segon. Persones beneficiàries  
Podran ser persones beneficiàries d'aquestes beques les persones matriculades en les universitats a les quals fa referència l'article anterior i que hagen resultat beneficiàries d'una beca de matrícula de la convocatòria aprovada per Resolució de 10 de març de 2022, de la Secretaria d'Estat d'Educació, per la qual es convoquen beques de caràcter general per al curs acadèmic 2022-2023, per a estudiants que cursen estudis postobligatoris (BOE 61, 12.03.2022).  
  
Apartat tercer. Finançament  
Les subvencions que conté aquesta convocatòria es concediran amb càrrec als pressupostos de la Generalitat per a l'any 2023, per un import global màxim estimat d'1.500.000,00 euros (un milió cinc-cents mil d'euros), de l'aplicació pressupostària 50.32.18.549.48.1, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors.  
L'esmentat import podrà ser incrementat a conseqüència d'una generació, una ampliació o una incorporació de crèdit, o de l'existència de romanents d'altres convocatòries finançades amb càrrec al mateix crèdit o a crèdits inclosos en el mateix programa o programes del mateix servei, que no requerirà nova convocatòria, de conformitat amb el que preveu l'article 58, apartat 2, lletra a, del Reglament de la Llei general de subvencions.  
  
Apartat quart. Condicions de concessions i quantia de la beca  
1. La beca consistirà en l'import de la part de la matrícula no compensada a les universitats de la Comunitat Valenciana, a les quals fa referència l'apartat primer, pel Ministeri d'Educació i Formació Professional de l'alumnat beneficiari al qual fa referència l'apartat segon d'aquesta convocatòria.  
2. L'import esmentat consistirà en una quantitat igual a la diferència entre l'import de la taxa de matrícula establit en el Decret 123/2022, de 23 de setembre, de 2022, del Consell, pel qual es fixen les taxes per la prestació de serveis acadèmics universitaris per al curs 2022-2023 (DOGV 9441, 23.09.2022), i el preu públic fixat per a la titulació corresponent en el curs 2011-2012, de conformitat amb el que preveu la disposició addicional quarta del Reial decret 154/2022, de 22 de febrer, en què s'estableixen els llindars de renda i patrimoni familiar i les quanties de les beques i ajudes a l'estudi per al curs 2022-2023 i l'article 54 de la Resolució de 10 de març de 2022.  
  
3. En el cas de noves titulacions de grau que no existiren en el curs 2011-2012, l'import corresponent a aquestes serà el dels preus públics fixats en aquest curs 2011-2012 per a les titulacions del mateix nivell d'experimentalitat.  
4. En el cas de noves titulacions de màster universitari que no existiren en el curs 2011-2012 per a les quals el Decret 123/2022 esmentat no estableix nivell d'experimentalitat al qual s'adscriuen, l'import que caldrà compensar serà de 7,34 euros per crèdit matriculat, excepte per als màsters amb preu excepcional.  
  
Apartat cinqué. Sol·licitud i documents que han d'acompanyar aquesta  
Les universitats de la Comunitat Valenciana sol·licitaran a la Direcció General la compensació a la qual es refereix l'apartat quart, acompanyada d'una certificació acreditativa del nombre d'estudiants beneficiaris de la beca de matrícula, signada per la presidenta o el president de la comissió de selecció de becaris i becàries constituïda en cada universitat a fi d'estudiar les sol·licituds de beca o ajuda del sistema general de beques i ajudes a l'estudi concedides pel Ministeri d'Educació i Formació Professional, amb el vistiplau del rectorat de la universitat corresponent i amb especificació de l'import individual dels crèdits en primera matrícula i del total que corresponga aportar a la Generalitat. Aquesta certificació inclourà l'alumnat de convocatòries anteriors que haja sigut beneficiari de la beca del Ministeri d'Educació i Formació Professional, a través de recursos, l'import de la qual no haja sigut compensat anteriorment.  
  
  
Apartat sisé. Lloc i termini de presentació  
Les universitats valencianes hauran de remetre per registre telemàtic les sol·licituds a la Direcció General d'Universitats en el termini de 10 dies hàbils a partir de l'endemà de la publicació de la convocatòria.  
  
  
Apartat seté. Criteris de valoració i adjudicació  
1. Les beques es concediran atenent la certificació emesa per la universitat corresponent en la qual s'acredite el nombre de persones beneficiàries de la beca de matrícula, amb especificació de l'import individual dels crèdits en primera matrícula i del total que corresponga aportar a la Generalitat.  
2. En cas que l'import de les beques proposades per a la concessió supere l'import global màxim estimat, aquestes beques s'adjudicaran en ordre descendent, d'acord amb la nota mitjana obtinguda per l'alumnat proposat per a la concessió, en el curs acadèmic anterior o últim realitzat. En aquest supòsit, les beques s'adjudicaran fins que s'esgote l'import global màxim estimat abans esmentat, i quedarà exclòs de la beca l'alumnat la nota mitjana del qual siga inferior a la de la persona beneficiària a partir de la qual s'esgote aquest import global màxim.  
  
3. Per a l'alumnat que es matricule per primera vegada de primer curs d'estudis de grau i, estant en possessió del títol de Batxillerat, accedisca a la universitat mitjançant la prova d'accés a la universitat (PAU), d'acord amb el que estableix la Resolució de 17 de febrer de 2022, de la presidenta de la comissió gestora dels processos d'accés i preinscripció en les universitats públiques del sistema universitari valencià, per la qual es fan públics els acords de la comissió sobre l'estructura de les noves proves d'accés a la universitat i la determinació de les dates per a la realització de les proves d'accés a la universitat del curs 2021-2022 per a l'alumnat que estiga en possessió dels títols de Batxillerat, de tècnic o tècnica superiors de Formació Professional, de tècnic o tècnica superior d'Arts Plàstiques i Disseny o de tècnic o tècnica esportius superiors, o equivalents a efectes acadèmics (DOGV 9293, 08.03.2022), es considerarà la nota d'accés a la universitat amb exclusió de la qualificació obtinguda en les proves de les matèries d'opció del bloc de les assignatures troncals, és a dir, la nota d'accés serà la mitjana ponderada establida per la normativa: el 60 % per a la qualificació final de Batxillerat i el 40 % per a la nota de la fase obligatòria de la PAU.  
  
En les altres vies d'accés a la universitat es considerarà la nota obtinguda en la prova o ensenyament que permeta l'accés a la universitat. En aquells casos excepcionals en els quals la qualificació obtinguda en la prova d'accés per la persona beneficiària no es corresponga amb l'escala de 0 a 10, l'òrgan de selecció realitzarà l'adaptació a l'esmentada escala que resulte procedent.  
4. Per a l'alumnat que es matricule per primera vegada de primer curs d'estudis de màster oficial, la nota mitjana a la qual fa referència el punt 2 anterior serà la de l'expedient acadèmic corresponent als estudis previs que li van donar accés al màster.  
5. Per a l'alumnat de segon i posteriors cursos, o de 1r curs de grau o de màster que ja haja iniciat aquests estudis universitaris, la nota mitjana a la qual fa referència el punt 2 anterior s'obtindrà aplicant les regles següents:  
5.1. La nota mitjana requerida serà la qualificació numèrica obtinguda en l'escala de 0 a 10 en el curs anterior o últim realitzat, incloent-hi, si és el cas, els complements formatius cursats.  
5.2. Quan no hi haja qualificacions numèriques, les qualificacions obtingudes es computaran segons el barem següent:  
a) Matrícula d'honor = 10 punts.  
b) Excel·lent = 9 punts.  
c) Notable = 7,5 punts.  
d) Aprovat o apte = 5,5 punts.  
e) Suspens o no apte = 2,5 punts.  
f) No presentat = 2,5 punts.  
  
Apartat huité. Òrgans competents per a la convocatòria i tramitació del procediment  
L'òrgan competent per a l'ordenació i instrucció de l'expedient és la persona titular de la subdirecció general competent en matèria d'universitats.  
Per a la instrucció del procediment es constituirà una comissió composta per les següents:  
a) Presidència: la persona que exercisca la direcció general competent en matèria d'universitats o persona en qui delegue.  
b) Vocals: dos funcionaris o funcionàries de la direcció general competent en matèria d'universitats.  
c) Secretaria: la persona titular de cap del Servei de Gestió de Beques i Ajudes Universitàries.  
La comissió d'acord amb les dades facilitades per les universitats, emetrà un informe que servirà de base per a la proposta de resolució.  
La comissió ajustarà el seu funcionament al que estableix el capítol II, secció 3a de la Llei 40/2015, d'1 d'octubre, de règim jurídic del sector públic.  
  
Apartat nové. Termini de resolució i notificació  
L'òrgan instructor, d'acord amb l'informe de la comissió, formularà la proposta de concessió i denegació i emetrà un informe en el qual conste que, de la informació que obra en el seu poder, es desprén que les persones beneficiàries compleixen tots els requisits per a accedir a les beques.  
Vista la proposta de concessió i denegació, la persona titular de la Direcció General d'Universitats, per delegació del conseller d'Educació, Universitats i Ocupació, resoldrà el procediment de concessió i denegació de les beques i ordenarà la publicació en el Diari Oficial de la Generalitat Valenciana de la resolució amb el llistat de l'alumnat beneficiari i l'import corresponent a cadascun.  
Aquesta resolució que posa fi a la via administrativa haurà de ser dictada en el termini màxim de sis mesos a partir de l'endemà de la publicació d'aquesta convocatòria, sense perjudici de l'ampliació de terminis prevista en l'article 23 de la Llei 39/2015, d'1 d'octubre, del procediment administratiu comú de les administracions públiques.  
La resolució del procediment es notificarà a les persones interessades i s'ajustarà al que disposa l'article 40 de la Llei 39/2015, d'1 d'octubre, del procediment administratiu comú de les administracions públiques. La pràctica d'aquesta notificació s'ajustarà a les disposicions que conté l'article 45.1.b de l'esmentada llei, i es publicarà en la pàgina web de la Conselleria d'Educació, Universitats i Ocupació, que s'indica a continuació, el llistat de l'alumnat beneficiari i l'import corresponent: https://ceice.gva.es/es/web/universidad/ayudas-y-becas.  
  
  
Apartat desé. Termini i forma de justificació  
Atés que aquestes beques es concedeixen en atenció a la concurrència d'una determinada situació, no requeriran una altra justificació que l'acreditació d'aquesta, prèviament a la concessió en els termes establits en l'Ordre 20/2016, de 10 de juny, conformement al que preveu l'article 30, apartat 7 de la Llei 38/2003, de 17 de novembre, general de subvencions.  
  
Apartat onzé. Recursos  
Contra aquesta resolució, que posa fi a la via administrativa, es podrà interposar amb caràcter potestatiu un recurs de reposició davant el conseller d'Educació, Universitats i Ocupació en el termini d'un mes comptat a partir de l'endemà de ser publicada en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de ser publicada en el Diari Oficial de la Generalitat Valenciana, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 11 d'octubre de 2023.- El director general d'Universitats (p. d. R 13.04.2022, del conseller d'Educació, Cultura i Esport; DOGV 9328, 29.04.2022): José Antonio Pérez Juan.